tartuNLP/wikipedia-smugri-20251201 huggingface dataset:
Kontradmiral-insener

Kontradmiral-insener (kuni 1971 insener-kontradmiral; vene keeles контр-адмирал-инженер; kuni 1971 инженер-контр-адмирал) oli Nõukogude Liidu mereväes alates 1940. aastast Nõukogude armees (kuni 1946 Punaarmees) kehtinud sõjaväeline auaste, mille analoog Venemaa mereväes on kontradmiral.
Kontradmiral-insenerist kõrgem auaste oli viitseadmiral-insener ja madalam auaste 1. järgu kapten-insener. Nõukogude armee (kuni 1946 Punaarmee) maaväes vastas kontradmiral-insenerile kindralmajori auaste.
Viitseadmiral-insener

Viitseadmiral-insener (kuni 1971 insener-viitseadmiral; vene keeles вице-адмирал-инженер; kuni 1971 инженер- вице-адмирал) oli Nõukogude Liidu mereväes alates 1940. aastast Nõukogude armees (kuni 1946 Punaarmees) kehtinud sõjaväeline auaste, mille analoog Venemaa mereväes on viitseadmiral.
Viitseadmiral-insenerist kõrgem auaste oli admiral-insener ja madalam auaste kontradmiral-insener. Nõukogude armee (kuni 1946 Punaarmee) maaväes vastas viitseadmiral-insenerile kindralleitnandi auaste.
Admiral-insener

Admiral-insener, a-ni 1971 insener-admiral (vene keeles "адмирал-инженер", a-ni 1971 "инженер-адмирал") oli Nõukogude Liidu mereväes alates 1940. aastast Punaarmees (a-st Nõukogude armees) kehtinud sõjaväeline auaste, millele Venemaa mereväes vastab admiral.
Ajalugu.
Insener-admirali auaste kehtestati 7. mail 1940 Nõukogude Liidu Ülemnõukogu Presiidiumi määrusega. 18. novembril 1971 muudeti nimi admiral-inseneriks. See oli oma väeliigi kõrgeim aukraad, sellest madalam oli viitseadmiral-insener (a-ni 1971 inener-viitseadmiral). Nõukogude Liidu maaväes vastas sellele kindralpolkovnik. Auaste kaotati 26. aprillil 1984.
Nõukogude Liidu laevastikuadmiral

Nõukogude Liidu laevastikuadmiral (vene keeles Адмирал Флота Советского Союза) oli Nõukogude Liidu 1955. aastal kehtestatud kõrgeim sõjaväeline auaste mereväes. Sellest madalam auaste oli laevastikuadmiral. Nõukogude armee maavägedes vastas sellele Nõukogude Liidu marssali auaste.
Reinu põik

Reinu põik on tänav Viljandis.
Tänav ühendab Reinu teed ja Imavere – Viljandi – Karksi-Nuia maanteed.
Tänava pikkus on 335 m.
Gregory Jarvis

Gregory Bruce Jarvis (24. august 1944 Detroit, Michigan – 28. jaanuar 1986 Cape Canaveral, Florida) oli Ameerika Ühendriikide insener ja astronaut. 
Ta sai 1967. aastal Buffalo Ülikoolist bakalaureusekraadi elektrotehnikas ja 1969. aastal samal erialal magistrikraadi Northeasterni Ülikoolist. 
NASA valis ta 1984. aastal laadungi spetsialistiks ning ta määrati missioonile STS-51-L. 
Jarvis hukkus 28. jaanuaril 1986 Challengeri katastroofis.
Elul

Elul (heebrea keeles אֱלוּל) on juudi kalendris tsiviilaasta 12. ja sakraalaasta 6. kuu. Kuus on 29 päeva. Gregoriuse kalendris langeb ta tänapäeval enamasti augustile ja septembrile.
Kuu nimi pärineb akadi keelest.
Kalmu tänav (Viljandi)

Kalmu tänav on tänav Viljandis.
Tänav on ida-läänesuunaline ning see ühendab Riia maanteed ja Reinu teed. Tänava põhjaservas asuvad Viljandi vana kalmistu, Viljandi Garnisoni kalmistu ja Viljandi Saksa sõjaväekalmistu.
Tänava pikkus on 147 m.
Lucas Lima

Lucas Rafael Araújo Lima (sündinud 9. juulil 1990 Marílias) on Brasiilia jalgpallur, poolkaitsja. Ta mängib Brasiilia kõrgliigaklubis Santos.
Lucas Lima alustas klubikarjääri São Paulo osariigi väikeklubis Inter de Limeira. 2012. aastal liitus ta Brasiilia kõrgliigaklubiga Internacional. 2013. aasta hooaja veetis ta Brasiilia esiliiga klubis Sport.
2014. aasta veebruaris sõlmis ta nelja aasta pikkuse lepingu Brasiilia kõrgliigaklubiga Santos. Esimesel hooajal lõi ta kõrgliigas kolm väravat ning sai klubi meeskonnas üheks olulisemaks mängijaks.
2017. aasta lõpus liitus ta Palmeirasega. 2018. aastal tuli ta klubiga Brasiilia meistriks. 2021. aastal läks ta laenule Fortalezasse, kus mängis kaks aastat.
2023. aasta veebruaris naasis ta Santosesse.
Koondisekarjäär.
Debüüdi Brasiilia rahvuskoondises tegi ta 5. septembril 2015 sõprusmängus Costa Rica vastu.
Esimese värava lõi ta koondise särgis 13. novembril 2015 MM-i valikmängus Argentina vastu.
2016. aasta Copa América Centenario teises alagrupimängus lõi ta värava Haiti vastu.
Edu Dracena

Eduardo Luís Abonízio de Souza (mängijanimega Edu Dracena; sündinud 18. mail 1981 Dracenas) on Brasiilia jalgpallur, keskkaitsja. 
Ta mängib Brasiilia kõrgliiga klubis Palmeiras.
Edu Dracena alustas klubikarjääri 1999. aastal Brasiilia kõrgliiga klubis Guarani. 2002. aastal läks ta laenule Kreeka klubisse Olympiakós, kuid sai seal mänguaega võrdlemisi harva.
Aastatel 2006–2009 mängis ta Türgi kõrgliiga klubis Fenerbahçe, kellega tuli hooajal 2006/2007 Türgi meistriks.
Brasiilia meistriks on ta tulnud neljal korral kokku kolme klubiga: 2003. aastal Cruzeiroga, 2015. aastal Corinthiansega ning 2016. ja 2018. aastal Palmeirasega.
Suuremate saavutuste hulka kuulub veel 2011. aastal Santose meeskonnas Lõuna-Ameerika klubide meistrivõistluste Copa Libertadores võit.
Koondisekarjäär.
Kuigi Dracena kuulus Brasiilia koondisse juba 2003. aasta FIFA konföderatsioonide karikaturniiril, tegi ta koondise meeskonnas debüüdi alles neli aastat hiljem, 9. septembril 2007 sõprusmängus USA vastu. Pärast seda mängis ta koondises veel ainult ühes kohtumises.
Luan Garcia

Luan Garcia Teixeira (mängijanimega Luan; sündinud 10. mail 1993 Vitórias) on Brasiilia jalgpallur, keskkaitsja. Ta mängib Brasiilia kõrgliiga klubis Palmeiras.
Luan alustas klubikarjääri Vasco da Gamas, millega noorteakadeemiaga liitus ta 2006. aastal. Vasco da Gama esindusmeeskonda pääses ta 2012. aastal.
Palmeirases mängis ta alates 2017. aastast. 2018. aastal tuli klubiga Brasiilia meistriks.
2016. aasta suveolümpiamängude jalgpalliturniiril tuli ta Brasiilia olümpiakoondise koosseisus olümpiavõitjaks. Lisaks kuulus ta Brasiilia meeskonda 2015. aasta Panameerika mängudel, kus võideti pronksmedal.
José Rodolfo Pires Ribeiro

José Rodolfo Pires Ribeiro (mänginimega Dodô; sündinud 6. veebruaril 1992 Campinases) on Brasiilia jalgpallur, vasakkaitsja. Ta mängib Brasiilia kõrgliigaklubis Santos.
Ta on klubikarjääri jooksul mänginud kolmes Itaalia klubis: AS Roma, Milano Internazionale ja UC Sampdoria.
Santosega sõlmis ta 2023. aasta juulis kahe ja poole aasta pikkuse lepingu. Santoses oli ta mänginud ka 2018. aastal, kui oli Sampdoriast laenul.
AS Õhtuleht Kirjastus

AS Õhtuleht Kirjastus on Eesti üks suuremaid meediaettevõtteid, mille tooteportfellis on ajalehed, ajakirjad, veebiportaalid ja ristsõnad.
Õhtuleht Kirjastus koondab enda alla senise SL Õhtuleht AS-i väljaanded ning Ajakirjade Kirjastus AS-i ümberkorralduse tulemusel liidetud ajakirjad. Ettevõte annab välja Eesti suurima tiraažiga päevalehte Õhtuleht ning nädalalehte Linnaleht. Tooteportfellis on veebiportaalid Õhtuleht, Vecherka ja Toidutare. Samuti kirjastab Õhtuleht Kirjastus paljusid ajakirju nagu näiteks Naisteleht, Kodukiri, Nipiraamat ja Ristiku ristsõnad.
Ettevõttes töötab üle 200 töötaja. AS Õhtuleht Kirjastus kuulub võrdsetes osades Ekspress Grupile ja Alexelale.
Väljaanded.
Õhtuleht Kirjastuse tooteportfellis on üle kakskümne väljaande. Nende hulgas:
Lamedh

Lamed või Lamedh on semiitiliste konsonantkirjade kaheteistkümnes täht.
Foniniikia tähestiku vastav täht on kreeka tähestiku tähe lambda (Λ), ladina tähestiku tähe L ja kirillitsa tähe Л eelkäijaks.
Khalidiyya

Naqshbandiyya Khalidiyya, Khalidiyya või Khalidi on Naqshbandiyya sufi vennaskonna pühendusahela ("silsila") haru alates Khalid al-Bagdadist kuni šeik Ismail ash-Shirwanini.
Khalid al-Bagdadi oli Muhammadist lähtuva silsila kolmekümnes liige. Tema ajal jagunes see neljaks erinevaks pühendusharuks. Ismail ash-Shirwanist lähtub tänini tegutsev Dagestani silsila.
Välislingid.
Foley, Sean 2008. "The Naqshbandiyya-Khalidiyya, Islamic Sainthood, and Religion in Modern Times". Journal of World History, Vol. 19, No. 4. University of Hawai‘i Press, pp. 521 - 545
Najim Haddouchi

Najim Haddouchi (sündinud 9. juunil 1997) on Maroko päritolu Hollandi jalgpallur, kes mängib klubis FC Den Bosch.
Klubikarjäär.
Najim tegi oma elukutselise jalgpalluri debüüdi FC Den Boschi klubiga Eerste Divisies 12. augustil 2016, mängides De Graafschapi meeskonna vastu.
Kergemeelsus

Kergemeelsus ettevaatamatuse liigina tähendab seda, et teo toimepanija peab küll võimalikuks, et mõni süüteokoosseisus sätestatud element (näiteks teise inimese surm) võib saabuda, kuid loodab tähelepanematuse või kohusetundetuse tõttu seda vältida. Kaudsest tahtlusest eristub kergemeelsus just tahte puudumine tagajärje saabumise osas. Kohtupraktikast tulenevalt on kergemeelsusega tegemist siis kui teo toimepanija lootus reaiseerunud tagajärge vältida põhines konkreetsele faktilisele asjaolule (nt varasem isiklik kogemus, teo laad jms).
Süüteo-, sealhulgas kuriteokoosseis jaguneb objektiivseks ja subjektiivseks koosseisuks. Koosseisu täitmine tähendab nii objektiivse kui subjektiivse koosseisu täitmist. Subjektiivses koosseisus kirjeldatakse teo toimepanija tahet ja arusaamist teost. Ettevaatamatusena käsitletakse kergemeelsust ja hooletust. Ettevaatamatus nagu ka tahtlus karistusõiguses väljendab teo toimepanija tahet ja arusaama teost ning on süüteo, mh kuriteo, subjektiivse koosseisu üks element.
Hooletus

Hooletus ettevaatamatuse liigina tähendab seda, et teo toimepanija ei tea mõne süüteokoosseisu asjaolu esinemisest, kuid tähelepaneliku ja kohusetundliku suhtumise korral oleks pidanud seda ette nägema. Hooletuse kriteerium karistusõiguses on, erinevalt sarnasest kriteeriumist tsiviilõigusest, subjektiivne.
Süüteo-, sealhulgas kuriteokoosseis jaguneb objektiivseks ja subjektiivseks koosseisuks. Koosseisu täitmine tähendab nii objektiivse kui subjektiivse koosseisu täitmist. Subjektiivses koosseisus kirjeldatakse teo toimepanija tahet ja arusaamist teost. Ettevaatamatusena käsitletakse kergemeelsust ja hooletust. Ettevaatamatus nagu ka kavatsetus väljendab teo toimepanija tahet ja arusaama teost ning on süüteo, mh kuriteo, subjektiivse koosseisu üks element. Ettevaatamatusest toime pandud süüteo eest saab isikut karistada vaid siis, kui seadus seda otsesõnu ette näeb.
Kenza Farah

Farah Kenza Maouche, tuntud kui Kenza Farah (araabia keeles: كنزة فرح; sündinud 8. juuli 1986 Béjaïas) on Prantsusmaa-Alžeeria laulja ja laulukirjutaja.
Tema album "Authentik" sai kuldplaadiks kaks nädalat pärast ilmumist. Sellele järgnesid albumid "Avec le cœur" ja "Trésor". Aastatel 2007–2012 müüs Kenza üle 500 000 plaadi.
Karjäär.
Farah sündis 1986. aastal Alžeerias, aga kolis juba väga noores eas Prantsusmaale. Ta kasvas üles Marseille 15. ringkonnas, põhjaosas, mida peetakse "keeruliseks" piirkonnaks. Maouchel on neli õde ja vend. 14-aastaselt hakkas ta esinema ja võitis mitu noortekeskuste laulukonkurssi. Pärast lauluvõistlusi kohtus Farah produtsentidega, kes lubasid tal salvestada mõned lood stuudios, sealhulgas "Mon Ange", "Trésor" ja "Il ma trahie". Pärast laulude avalikustamist märkas teda produtsent Abdel Bakhti, mis võimaldas Farahil 2006. aasta detsembris allkirjastada plaadilepingu iseseisva Aulnay-Sous-Boisis,Seine-Saint-Denises paikneva plaadifirmaga Karismatik. Maouche lõpetas lepingu 2016. aastal.
Rai 2

Rai 2 (2010. aastani nimega Rai Due) on Itaalia telekanal, mis kuulub Itaalia avaõiguslikule televisiooniettevõttele RAI koos kanalitega Rai 1 ja Rai 3. Rai 2 alustas tööd 4. novembril 1961.
Viimastel aastatel on see keskendunud jutusaadetele ning tõsielulistele saadetele ja muule meelelahutusele. Kanal näitab filme, uudiseid, sarju ja sporti.
Saade "TG2" näitab uudiseid Itaaliast ja mujalt maailmast.
Neubörger

Neubörger on vald Saksamaal Alam-Saksi liidumaal Emslandi kreisis.
Valla pindala on 16,49 km². 31. detsembril 2015 elas seal 1544 inimest.
Neulehe

Neulehe on vald Saksamaal Alam-Saksi liidumaal Emslandi kreisis.
Valla pindala on 13,62 km². 31. detsembril 2015 elas seal 774 inimest.
Walchum

Walchum on vald Saksamaal Alam-Saksi liidumaal Emslandi kreisis.
Valla pindala on 26,49 km². 31. detsembril 2015 elas seal 1511 inimest.
Wippingen

Wippingen on vald Saksamaal Alam-Saksi liidumaal Emslandi kreisis.
Valla pindala on 16,54 km². 31. detsembril 2016 elas seal 946 inimest.
Andervenne

Andervenne on vald Saksamaal Alam-Saksi liidumaal Emslandi kreisis.
Valla pindala on 19,52 km². 31. detsembril 2015 elas seal 882 inimest.
Beesten

Beesten on vald Saksamaal Alam-Saksi liidumaal Emslandi kreisis.
Valla pindala on 25,81 km². 31. detsembril 2015 elas seal 1584 inimest.
Freren

Freren on vald Saksamaal Alam-Saksi liidumaal Emslandi kreisis.
Valla pindala on 48,81 km². 31. detsembril 2015 elas seal 5002 inimest. Vald paikneb umbes 15 km Lingenist idas.
Messingen

Messingen on vald Saksamaal Alam-Saksi liidumaal Emslandi kreisis.
Valla pindala on 25,43 km². 31. detsembril 2015 elas seal 1075 inimest.
Thuine

Thuine on vald Saksamaal Alam-Saksi liidumaal Emslandi kreisis.
Valla pindala on 12,47 km². 31. detsembril 2015 elas seal 1767 inimest.
Dohren (Emsland)

Dohren on vald Saksamaal Alam-Saksi liidumaal Emslandi kreisis.
Valla pindala on 25,64 km². 31. detsembril 2015 elas seal 1113 inimest.
Madise raba

Madise raba on raba Jõgeva maakonna edelaosas Põltsamaa vallas, osa Umbusi rabast ja laiemalt Põltsamaa-Umbusi soostikust.
Herzlake

Herzlake on vald Saksamaal Alam-Saksi liidumaal Emslandi kreisis.
Valla pindala on 49,77 km². 31. detsembril 2015 elas seal 4371 inimest.
Herzlake vallas on järgmised külad:
Lähden

Lähden on vald Saksamaal Alam-Saksi liidumaal Emslandi kreisis.
Valla pindala on 79,88 km². 31. detsembril 2015 elas seal 4797 inimest.
Fresenburg

Fresenburg on vald Saksamaal Alam-Saksi liidumaal Emslandi kreisis.
Valla pindala on 21,59 km². 31. detsembril 2015 elas seal 912 inimest.
Looderinne (Teine maailmasõda)

Looderinne (vene keeles Северо-Западный фронт) oli Teises maailmasõjas Talvesõjas aastatel 1939–1940 ja Idarindel aastatel 1941–1943 võidelnud Nõukogude Liidu väekoondis.
Ajalugu.
Looderinne moodustati 1941. aastal Balti erisõjaväeringkonnast 22. juunil 1941. aastal. Erisõjaväeringkonna koosseisus oli 8., 11. ja 27. armee. Algselt oli Balti erisõjaväeringkonna ülesandeks katta Baltikume maismaapiire, tema staap asus Riias. Rinde vastutusala põhjapiir oli Haapsalu-Viljandi-Võru-Pihkva joonel.
Looderinde vägede juhataja.
Väed seisuga 22. juuni 1941.
Otse rinde alluvuses:
65. laskurkorpus
Alates maist 1941 komplekteeriti väeosad vastavalt sõjaaja normidele koos täieliku lahingukomplektiga relvadele, kasutades selleks väeosade kõiki reserve.
Väed seisuga 1. juuli 1941.
Otse rinde alluvuses:
Väed seisuga 01. august 1941.
Otse rinde alluvuses:
Väed seisuga 1. september 1941.
Otse rinde alluvuses:
Põhjarinne (Teine maailmasõda)

Põhjarinne (vene keeles "Северный фронт") oli Teises maailmasõjas Idarindel võidelnud Nõukogude Liidu väekoondis.
Ajalugu.
Põhjarinne moodustati Leningradi sõjaväeringkonnast 24. juunil 1941. aastal. Põhjarinde koosseisus olid algselt 7., 14., ja 23. armee. Põhjarinde ülesandeks oli Leningradi kaitse. 
Rinde vastutusala lõunapiiriks oli looderinde vastutusala piir Haapsalu-Pihkva joonel.
23. augustil 1941 jagati põhjarinde vastutusalad Leningradi rinde ja Karjala rinde vahel.
Kuistlema raba

Kuistlema raba (ka "Kuistlemma raba") on raba Lääne- ja Raplamaa piiril Lääne-Nigula ja Märjamaa vallas. Raba (täpsemalt turbamaardla) pindala on 3078,78 ha. Rabast kaevandatakse turvast.
Authentik

"Authentik" on Prantsusmaa-Alžeeria laulja Kenza Farah' debüütalbum. See anti välja 11. juunil 2007. "Authentik" sertifitseeriti Prantsusmaal kuldplaadiks. 
Albumil on laule, mis on valminud koostöös Sefyu, Le Rat Luciano, Idiri, Big Ali ja Le Silence des Mosquéesiga. Farah'l on ilmunud ka kaks samanimelist "mixtape"'i.
"Authentik Mixtape".
"Authentik Mixtape" on Prantsusmaa-Alžeeria laulja Kenza Farah' teine stuudioalbum, mis anti välja 21. aprill 2008. Aastal 2012 ilmus albumile järg "Authentik Mixtape Vol.2". Albumil on palju laule, mis on valminud koostöös teiste prantsuskeelsetes maades tuntud räpparite ja muusikutega.
Insener-kindralpolkovnik

Insener-kindralpolkovnik (vene keeles инженер-генерал-полковник) oli NSV Liidu Sõjalaevastikus aastatel 1942–1950 kehtinud sõjaväeline auaste rannakaitse teenistuse juhtivkoosseisule, mille analoog Venemaa Föderatsiooni relvajõududes on kindralpolkovnik. 
Insener-kindralpolkovnik oli rannakaitse teenistuses kõrgeim auaste, sellest madalam auaste oli insener-kindralleitnant.
Punaarmee maaväes vastas insener-kindralpolkovnikule kindralpolkovniku auaste. 
Insener-kindralpolkovniku auastet kellelegi ei antud.
Uuesilla oja

Uuesilla oja (ka "Arapere oja") on oja Kõrvemaa keskosas Järva- ja Lääne-Virumaal. Oja pikkus on 5,1 km, valgla pindala 15 km². Oja algab Kernu rabast edelas ja suubub paremalt Tarvasjõkke.
Laguja oja

Laguja oja (nimetatakse ka "Alpoja" ja "Peebori kraav") on oja Tartu ja Valga maakonnas. 
Oja pikkus on 17,1 km"", see on Elva jõe pikim lisajõgi. Oja valgla pindala on 54,1 km²."
Oja algab Lutike külast ja läbib Valgamaal Otepää vallas Makita ja Nõuni küla, Tartumaal Nõo vallas Ketneri, Kääni, Laguja ja Sassi küla ning Elva vallas Mäelooga küla. Laguja oja suubub Elva jõkke Ketneri küla juurest. Elva–Kintsli maantee sillast kuni suudmeni on see kantud "Lõhe, jõeforelli, meriforelli ja harjuse kudemis- ja elupaikade nimistusse" (RTL 2004, 87, 1362; RT I 09.07.2016 1). Ojale on antud registrikood VEE1037400.
Sõmeri hoiuala

Sõmeri hoiuala on hoiuala Pärnu maakonnas Lääneranna vallas Saulepi ja Matsi külas. Kaitseala pindala on 362,5 ha.
Kaitseala moodustati 2007.
Hoiuala piirneb idast Raespa hoiualaga.
Mustkivi (Tallinn)

Mustkivi on kaitsealune rändrahn Tallinnas Haabersti linnaosas Kakumäe poolsaare tipus.
Rahn on graniitgneisist, selle mõõtmed on 4,6x4,3x2,5m, ümbermõõt 13,6 m.
Metsaema

Metsaema on eesti mütoloogias ema, perenaise kujul esinev metsavaim.
Metsaema mänd

Metsaema mänd on kaitsealune mänd Viljandi maakonnas Viljandi vallas Loodi külas. Puu võeti kaitse alla 1992.
1998. aasta mõõtmiste järgi on puu ümbermõõt 3,35 m (1,3 m kõrguselt) ja kõrgus 35 m.
Kolmefaasiline süsteem

Kolmefaasiline süsteem on mitmefaasiliste elektriahelate süsteemi erijuhtum, milles on kolm võrdse sagedusega, üksteise suhtes kindla nurga võrra ajas nihutatud siinuselist (ühe allikaga loodud) elektromotoorjõudu. Need elektromotoorjõud (nagu ka vastavad elektrivoolud) on üksteise suhtes nihutatud perioodi ehk 120° võrra.
Ajalugu.
Kolmefaasilise süsteemi ajalugu on seotud mitmete isikutega.
Terminikasutusest.
20. sajandi alguse eestikeelses tehnikakirjanduses oli saksa keele eeskujul mitmefaasilise voolu kohta kasutusel sõna "keerdvool" ("Drehstrom"), kuna sellega kaasneb pöörlev magnetväli.
Pöörleva pingesüsteemiga kaasnev magnetväli oli väga oluline tööstuses, eriti elektrimootorite käimapanekul. Seetõttu on tavakeeles kolmefaasilist toitesüsteemi nimetatud ka "tööstusvooluks" ("промышленный ток").
Kolmefaasilise süsteemi elektriahelate skeemid.
Tähtühendus.
Tähtühendus on ühendus, kus elektrigeneraatori kõigi kolme mähiste ühed otsad on kokku ühendatud. Seda ühenduspunkti nimetatakse neutraalpunktiks (varem nullpunktiks). Samamoodi on ühendatud elektritarviti faaside otsad. Juhet, mis ühendab kahte neutraalpunkti omavahel nimetatakse neutraaljuhtmeks (neutraaljuhiks).
Kui elektritarviti näivtakistused Za, Zb ja Zc on omavahel võrdsed, siis sellist koormust saab nimetada sümmeetriliseks.
Seosed liini- ja faasiväärtuste vahel.
Liinijuhtme ja neutraaljuhtme vahelist pinget nimetatakse faasipingeks. Kahe liinijuhtme vahelist pinget nimetatakse faasidevaheliseks pingeks ehk liinipingeks.
Liinipinge ja faasipinge vaheline seos tähtühenduse korral:
formula_1
Liini- ja faasivoolud on tähtühenduse korral võrdsed:
formula_2
Neutraaljuhtme katkemisest tingitud ohud.
Kolmefaasilises süsteemides on sümmeetrilise koormuse erijuhul elektritarvititel ühesuurused faasipinged, isegi kui neutraaljuhe puudub. Kui tegemist on mittesümmeetrilise koormusega, siis neutraali katkemisel võib elektritarviti sattuda faasipingest kõrgema alla. See on sageli elektriseadmete riknemise põhjuseks. Ohu vähendamiseks ehitatakse tarbija lähedale (liitumispunkti juurde) kordusmaandus.
Kolmnurkühendus.
Kolmnurkühendus on ühendus, kus ühefaasilised vooluahelad on ühendatud kolmnurka: esimese ühefaasilise ahela lõpp on ühendatud teise algusega, teise ühefaasilise ahela lõpp kolmanda alusega, ning kolmanda ühefaasilise ahela lõpp on ühendatud esimese algusega.
Maast isoleeritud kolmnurkühenduses juhistiku eeliseks on asjaolu, et isolatsioonirike ei põhjusta elektri väljalülitumist. Ühtlasi on see ka maast isoleeritud kolmnurkühenduse puuduseks hoone elektripaigaldistes, kus puuduvad sellele erisüsteemile sobilikud isolatsioonikontrolliseadised. Tavalised rikkevoolukaitselülitid ei pruugi rikke korral rakenduda.
Seosed liinivoolude ja faasivoolude ning pingete vahel.
Mähiste kolmnurkühenduse korral on liini- ja faasipinged võrdsed:
formula_3
Liini- ja faasivoolude vahel kehtib sümmeetrilise koormuse korral seos:
formula_4
Juhtmete isolatsiooni värvid.
Selleks et juhtmeid saaks paigaldamise, hoolduse ja remondi korral hõlpsalt üksteisest eristada, kasutatakse eri maades mitmesuguses värvikombinatsioonis isolatsiooniga juhtmeid.
Rüütli soo

Rüütli soo on soo Ida-Viru maakonnas. See soo on Muraka soostiku üks soodest. See soo jääb Muraka looduskaitseala piiridesse.
Tartu Püha Katariina klooster

Tartu Püha Katariina klooster oli katoliku kiriku tsistertslaste nunnaklooster keskaegses Tartus. 
Tartu Püha Katariina klooster ja Tartu Püha Katariina kirik asus Jakobi ja Laia tänava nurgal, Jakobi värava juures, Laia tänava ääres Jakobi tänavast jõe pool, hõlmates umbkaudu tänapäevased Jakobi 13–17 ning Lai 6 ja 8 krundid.
Kloostrist on teateid alates 1345. aastast, klooster rajati eeldatavasti ajavahemikul 1257...1345. Klooster kasutas Tartu Katariina kirikut ja Tartu Maarja kirikut.
Reformatsiooniajal Liivimaal, erinevalt Tartu teistest kloostritest jäi Katariina klooster 1525. aastal pildirüüstest
puutumata.
Abtissidest on nimeliselt teada Alheit Uxkull (1514) ja Elsebe van dem Leuenwolde (1557).
1555. aastal loodi gildide ettepanekul kloostri juurde tütarlastekool. Tsistertslaste klooster suleti 1558. aastal, linna vallutamise järel venelaste poolt 1558. aastal. Hiljem kasutasid kloostri hooneid Tartu jesuiitide gümnaasiumihoonena jesuiidid.
Tarvastu veski paljand

Tarvastu veski paljand on kaitsealune paljand Viljandimaal Viljandi vallas Sooviku külas, Tarvastu jõe vasakul kaldal.
Paljandil avaneb Aruküla lademe ülemine osa, Tarvastu kihtide stratotüüp.
Paljandit on kaitse all Tarvastu metsapargi koosseisus.
Mostefaï

Mostefaï või Mostéfaï on perekonnanimi, mida on kandnud mitmed märkimisväärsed isikud:
Premier League'i hooaeg 2018–2019

Premier League'i hooaeg 2018–2019 oli Inglismaa Premier League'i 25. hooaeg. Hooaeg algas 10. augustil 2018 ja lõppes 12. mail 2019.
Teist hooaega järjest tuli Inglismaa meistriks Manchester City, kes võitis Premier League'i neljandat korda ja tuli Inglismaa meistriks kuuendat korda. Manchester City kogus liigas 98 punkti. Kuigi teiseks jäänud Liverpool kaotas hooaja jooksul vaid ühe mängu, jäi ta Manchester Cityle lõpuks alla ühe punktiga – 97 punkti on Premier League'i ajaloo paremuselt kolmas punktisaak ja üksi teine klubi pole nii suure punktisummaga teiseks tulnud. Veel 3. jaanuaril edestas Liverpool Manchester Cityt seitsme punktiga. Pärast seda võitis Manchester City 17 järgmisest mängust 16 ja kaotas neist vaid ühe. Liverpool mängis 17 viimases mängus välja neli viiki.
Klubid.
Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Inglismaa jalgpalli esiliigast, mis kindlustasid endale edasipääsu kõrgliigasse.
Esiliiga võitja Wolverhampton Wanderers mängis kõrgliigas viimati hooajal 2011–2012, mil jäädi 20. kohale ja langeti esiliigasse. Järgmisel hooajal langeti isegi Inglismaa kolmandasse liigasse, kust õnnestus tõusta hooajaks 2014–2015 tagasi esiliigasse.
Esiliiga teine Cardiff City mängis kõrgliigas viimati hooajal 2013–2014, mis saadi 20. koht ja langeti välja. See on alles teine kord, mil Cardiff City Premier League'is mängib ja pärast hooaega 1961–1962 alles teine kord, mil Inglismaa kõrgliigasse kuulutakse.
Esiliiga kolmas klubi Fulham kindlustas pääsu kõrgliigasse tänu võidule "play-off"-ringis. Fulham mängis Premier League'is aastatel 2001–2014, kuid hooajal 2013–2014 jäädi 19. kohale ja langeti esiliigasse.
Nad asendasid Premier League'ist välja langenud Stoke Cityt, Swansea Cityt ja West Bromwich Albioni. Cardiff City ja Fulham langesid kõrgliigast välja, samuti Huddersfield Town, kes oli kõrgliigas mänginud alates hooajast 2017–18.
Premier League'is mängisid hooajal 2018–19 järgmised 20 klubi:
"Peatreenerid hooaja alguse seisuga"
Meisterklubi meeskond.
Manchester City meeskond hooajal 2018–19:
Ahjupraad

Ahjupraad on lihatoit. 
Klassikaline ahjupraad valmistatakse enamasti sea tagaosa lihastest, aga ka sea kaela- või seljakarbonaadist. Lisaks valmistatakse ahjupraadi ka veise-, lamba- ja linnulihast. 
Valmistamine.
Üldjuhul kasutatakse jahutatud liha.
Klassikaline ahjuprae valmistusviis on liha kuumtöötlemist kuivas kuumuses. Liha asetatakse mitte ahjupannile, vaid selle kohal olevale restile, kus praad ei puutu kokku lihast tilkuva mahla või rasvaga. Teostatakse eelpruunistust (küpsetamine) kõrgemal temperatuuril ja järelküpsetust juba madalamal ahjutemperatuuril. Sõltuvalt lihatüki suurusest on küpsetusaeg erinev.
Teine võimalus on küpsetada liha ning selle juurde kuuluvat köögivilja küpsetuskotis. Sel viisil saab ära kasutada toiduainete oma niiskuse. Kodustes oludes võib liha küpsetada ka lahtiselt, asetades prae tooreste sibulate kihile, mis hoiavad liha mahlasena.
Maitsestamiseks sobivad maitseainesegud, ürdid ja klassikalised vürtsid. Väga sobilikud maitseandjad on maitseköögiviljad (küüslauk, mugulsibul).
Inseneriväe kindralpolkovnik

Inseneriväe kindralpolkovnik (vene keeles генерал-полковник инженерных войск) oli NSV Liidu relvajõududes aastatel 1940–1984 kehtinud sõjaväeline auaste inseneriväe juhtivkoosseisule.
Pärast 1984. aastal inseneriväe kindralpolkovniku auastme kaotamist anti kõigile auastme kaotamise ajal elus olnud aukraadi omanikele kindralpolkovniku auaste.
Inseneriväe kindralpolkovniku auastmest kõrgem oli inseneriväe marssali ja madalam inseneriväe kindralleitnandi auaste.
Rootsi introdutseerimata aadlisuguvõsade loend

Rootsi introdutseerimata aadlisuguvõsade loendis on valitsejate kaupa loetletud suguvõsad, kes said küll Rootsi valitsejatelt aadlitiitli, kuid keda ei introdutseeritud Rootsi rüütelkonda. Nende hulka kuulusid vürstid, krahvid, vabahärrad ja tituleerimata aadlikud.
Krahvi ja vabahärra seisused asutas kuningas Erik XIV 1561. aastal, varem Rootsi aadlikel tiitleid ei olnud.
Insenertehnilise teenistuse kindralpolkovnik

Insenertehnilise teenistuse kindralpolkovnik (vene keeles генерал-полковник инженерно-технической службы) oli NSV Liidu relvajõududes aastatel 1943–1971 kehtinud sõjaväeline auaste (alates 1951. aastast kõigi väeliikide) tehnilise teenistuse juhtivkoosseisule.
1950. aastal kaotati suurtükiväe inseneriteenistuse kindralpolkovniku ja tankiväe inseneriteenistuse kindralpolkovniku ning 1951. aastal lennuväe inseneriteenistuse kindralpolkovniku auaste. Kõigile auastme kaotamise ajal elus olnud aukraadiomanikele anti insenertehnilise teenistuse kindralpolkovniku auaste.
Insenertehnilise teenistuse kindralpolkovnikust madalam auaste on insenertehnilise teenistuse kindralleitnandi auaste.
1971. aastal insenertehnilise teenistuse kindralpolkovniku auaste kaotati ja selle asemel seati sisse kindralpolkovnik-inseneri auaste. Kõigile auastme kaotamise ajal elus olnud aukraadiomanikele anti kindralpolkovnik-inseneri auaste.
Ligue 1 hooaeg 2018–2019

Ligue 1 hooaeg 2018–2019 oli Prantsusmaa jalgpalli kõrgliiga Ligue 1 81. hooaeg. Hooaeg algas 10. augustil 2018 ja lõppes 25. mail 2019.
Kaheksandat korda ja teist hooaega järjest tuli Prantsusmaa meistriks Paris Saint-Germain. Paris Saint-Germain oli liigatabelis esimene alates teisest voorust. Paris Saint-Germain võitis kõik esimesed 14 liigamängu ja sai esimese kaotuse alles 23. voorus 3. veebruaril, kui kohtuti Lyoniga.
Klubid.
Liiga hooajal osales 20 meeskonda: 18 klubi eelmisest hooajast ja kaks klubi eelmise aasta Prantsusmaa jalgpalli esiliigast Ligue 2.
Esiliiga võitja, kuuekordne Prantsusmaa meister Stade de Reims mängis kõrgliigas viimati hooajal 2015–2016, mil jäädi 18. kohale ja langeti kõrgliigast välja.
Esiliiga teine klubi Nîmes Olympique mängis Prantsusmaa kõrgliigas viimati hooajal 1992–1993, mil jäädi 20. kohale ja langeti esiliigasse.
Eelmise hooaja kõrgliiga 18. meeskond Toulouse võitis üleminekumängudel eelmise hooaja esiliiga kolmandat klubi Ajaccio ja säilitas koha kõrgliigas.
Stade de Reims ja Nîmes Olympique asendasid Ligue 1's välja langenud Troyes'd ja Metzi. Nii Stade de Reims kui ka Nîmes Olympique suutsid liigasse püsima jääda. Kõrgliigast langesid välja SM Caen (liigas alates hooajast 2014–15) ja Guingamp (liigas alates hooajast 2013–14). Liigas 18. koha saanud Dijon läks üleminekumängudel vastamisi esiliiga viienda koha meeskonnaga RC Lens, keda võideti kahe mängu kokkuvõttes 4:2 ja sellega jäädi kõrgliigasse püsima.
Ligue 1's mängisid hooajal 2018–19 järgmised 20 klubi:
"Peatreenerid hooaja alguse seisuga"
Statistika.
Kübaratrikid.
4 
Auhinnad.
Hooaja parimaks mängijaks valiti Paris Saint-Germaini ründaja Kylian Mbappé, kes pälvis lisaks kolmandat hooaega järjest parima noormängija auhinna.
Parimaks väravavahiks valiti Lille'i väravavaht Mike Maignan.
Parimaks peatreeneriks valiti Lille'i peatreener Christophe Galtier.
Auhinna hooaja parima värava eest pälvis Lille'i mängija Loïc Rémy 12. mail 2019 löödud värava eest Bordeaux' vastu.
Hooaja sümboolsesse koosseisu valiti 11 mängijat, kellest kuus olid Paris Saint-Germainist, kaks Lille'ist ja Lyonist ning üks Strasbourgist. Need mängijad olid väravavaht Mike Maignan (Lille), kaitsjad Ferland Mendy (Lyon), Thiago Silva (PSG), Marquinhos (PSG) ja Kenny Lala (Strasbourg), poolkaitsjad Marco Verratti (PSG), Tanguy Ndombele (Lyon) ja Ángel Di María (PSG) ning ründajad Neymar (PSG), Kylian Mbappé (PSG) ja Nicolas Pépé (Lille).
Kindralpolkovnik-insener

Kindralpolkovnik-insener (vene keeles генерал-полковник-инженер) oli NSV Liidu relvajõududes aastatel 1971–1984 kehtinud sõjaväeline auaste kõigi väeliikide tehnilise teenistuse juhtivkoosseisule, mille analoog Venemaa Föderatsiooni relvajõududes on kindralpolkovnik.
Kindralpolkovnik-insenerist kõrgem auaste oli väeliigi marssal, kuid üksikutel juhtudel ülendati kindralpolkovnik-insener armeekindraliks (näiteks Dmitri Ustinov). Kindralpolkovnik-insenerist madalam auaste oli kindralleitnant-insener. 
Kindralpolkovnik-inseneri auastme eelkäija oli insenertehnilise teenistuse kindralpolkovnik. Kui viimane kaotati, anti kõigile auastme kaotamise ajal elus olnud aukraadi omanikele kindralpolkovnik-inseneri auaste.
Nõukogude maaväes vastas kindralpolkovnik-insenerile kindralpolkovniku auaste.
1984. aastal kindralpolkovnik-inseneri auaste kaotati. Kõigile auastme kaotamise ajal elus olnud aukraadi omanikele anti kas kindralpolkovniku või lennuväe kindralpolkovniku auaste.
Horst Seehofer

Horst Lorenz Seehofer (sündinud 4. juulil 1949 Ingolstadtis) on Saksamaa poliitik (CSU), 14. märtsist 2018 kuni 8. detsembrini 2021 Saksamaa siseminister. 
17. veebruarist 2012 kuni 18. märtsini 2012 oli Horst Seehofer Saksamaa presidendi kohusetäitja. 
6. maist 1992 kuni 26. oktoobrini 1998 oli ta Saksamaa tervishoiuminister. 
Ta sai aastal 1967 Münchenis keskhariduse, kui lõpetas Baieri juhtimiskooli. Ta on töötanud mitmeis ameteis. Aastast 1980 on ta Bundestagi liige.
2008—2018 oli ta Baieri liidumaa peaminister ja 2011—2012 Bundesrati president.
Primeira Liga hooaeg 2018–2019

Primeira Liga hooaeg 2018–2019 oli Portugali jalgpalli kõrgliiga Primeira Liga 81. hooaeg. Hooaeg algas 10. augustil 2018 ja lõppes 25. mail 2019.
37. korda tuli Portugali meistriks Lissaboni Benfica, kes edestas tiitlikaitsjat Portot vaid kahe punktiga. Benfica paiknes pärast üheksat vooru liigas viiendal koha, kuid võitis pärast seda 25 võimalikust mängust 23. Portoga oli Benfical suurim vahe 3. jaanuaril pärast 15. vooru – seitse punkti. 21. vooru lõpuks edestas Porto Benficat vaid ühe punktiga. 2. märtsil võitis Benfica võõrsil Portot tulemusega 2:1, kuid Benfica viigistas järgmises voorus Belenensesega 2:2 ning selle tulemusel oli Benfical ja Portol võrdselt punkte. Otsustavaks sai 31. vooru mäng, kus Porto viigistas Rio Avega, kuigi Benfica oleks tulnud meistriks ka võrdsete punktide korral, sest nad olid Portot hooaja jooksul kaks korda võitnud. Benfica lõi liigahooaja jooksul 103 väravat, mida on liigas suutnud korrata vaid klubi ise hooajal 1963–64.
Klubid.
Liiga hooajal osales 18 meeskonda: 16 klubi eelmisest hooajast ja kaks klubi eelmise aasta Portugali jalgpalli esiliigast LigaPro.
Esiliiga võitja Nacional mängis kõrgliigas viimati hooajal 2016–2017, mil jäädi 18. kohale ja langeti kõrgliigast välja.
Esiliiga teine klubi Santa Clara mängis Portugali kõrgliigas viimati hooajal 1992–1993, mil jäädi 20. kohale ja langeti esiliigasse.
Nacional ja Santa Clara asendasid Primeira Ligas välja langenud Paços de Ferreirat ja Estorili.
Erinevalt varasematest hooaegadest langes liigast välja kolm klubi: Chaves (kõrgliigas alates hooajast 2016–17), Nacional (uustulnukas) ja Feirense (kõrgliigas alates hooajast 2016–17).
Primeira Ligas mängisid hooajal 2018–19 järgmised 18 klubi.
"Peatreenerid hooaja alguse seisuga"
Meistermeeskonna mängijad.
Hooajal 2018–2019 Portugali meistriks tulnud Benfica võistkond:
Eesti teadussüsteem

Eesti teadussüsteemi organisatsioonilise struktuuri ja toimimise aluseks on teadus- ja arendustegevuse korralduse seadus, millest annab ülevaate kõrvalolev joonis. Eesti teadussüsteemi osadel on täita järgnevad rollid:
Greifswaldi sadam

„Greifswaldi sadam“ on saksa kunstniku Caspar David Friedrichi (1774–1840) teos.
Saaremaa immatrikuleeritud aadlisuguvõsade loend

Selles nimekirjas on loetletud Saaremaa rüütelkonna matriklisse immatrikuleeritud aadlisuguvõsad.
A.
Aderkas | Adlerberg | Agthe
B.
Baer Edle von Huthorn | Baranoff | Bartholomäi | Beklešov | Bellingshausen | Berg (Kaarma) | Berg (Kandla) | Bradke | Bruemmer | Bruiningk | Buhrmeister | Buxhoeveden
C.
Cube
D.
Dahlen | Dannenstern | Dellingshausen | Derfelden | Ditmar (Paju)
E.
Eck | Ekesparre | Essen
F.
Fleming | Freymann (Nursi) | Freytag von Loringhoven
G.
Gavel | Gortšakov | Grass | Grotenhielm | Guillemot de Villebois | Güldenstubbe | Gużkowski | Gyldenstubbe
H.
Hahn | Harten | Heller | Helmersen | Hoyningen gen. Huene
I.
Italiiski
K.
Knorring | Kraemer | Krook | Kräfting | Krüdener | Kursell
L.
Leps | Lieven | Lilienfeld | Lingen | Lode | Luce | Ludewig
M.
Minckwitz | Moeller | zur Mühlen
N.
Nolcken
O.
Osten gen. Sacken
P.
Pahlen | Palm | Patkul | Pauffler | Peetz | Pilar von Pilchau | Poll | Preis
R.
Radingh | Rechenberg | Rehren | Rennenkampff | Richter | Riesenkampff gen. Rehekampff | Rubusch | Rungen | Römlingen
S.
Samson-Himmelstjerna | Sass | Schmidt | Schulmann | Sege von Laurenberg | Sengbusch | Stackelberg | Stiernschantz | Strukov
Š.
Šuvalov
Z.
Zoege von Manteuffel
T.
Tideböhl | Tiesenhausen | Toll | Totleben | Transehe | Tunzelmann
U.
Ungern-Sternberg
V.
Vegesack | Vietinghoff
W.
Wardenburg | Wettberg | Weymarn | Wilcken (Vestli) | Wolff | Wrede
Gustavo Henrique

Gustavo Henrique Vernes (sündinud 24. märtsil 1993 São Paulos) on Brasiilia jalgpallur, kes mängib keskkaitsjana Brasiilia kõrgliigaklubis Corinthians.
Gustavo Henrique alustas klubikarjääri Santoses, mille noorteakadeemiaga liitus ta 2007. aastal. Santose meeskonnas tegi ta Brasiilia kõrgliigas debüüdi 2012. aasta juunis. Esimese värava Brasiilia kõrgliigas lõi ta 27. oktoobril 2013 mängus Corinthianse vastu.
2020. aastal liitus ta valitseva Brasiilia meistri Flamengoga, kellega sõlmis nelja-aastase lepingu. Ka 2020. aasta hooajal tuli Flamengo Brasiilia meistriks.
2022. aasta juulis läks ta Flamengost laenule Türgi kõrgliigaklubisse Fenerbahçe, kellega sõlmis aasta hiljem püsiva kaheaastase lepingu. Sellest hoolimata sõlmis ta juba 2023. aasta augustis lepingu Hispaania esiliigaklubiga Valladolidi Real. Sinna jäi ta ka vaid pooleks hooajaks, sest 2024. aasta jaanuaris naasis ta Brasiilia kõrgliigasse, kui sõlmis kaheaastase lepingu Corinthiansega.
Ta kuulus Brasiilia meeskonda 2015. aasta Panameerika mängudel, kus võideti pronksmedal.
Renato

Renato Dirnei Florêncio Santos (mängijanimega Renato; sündinud 15. mail 1979 Santa Mercedeses) on Brasiilia endine jalgpallur, poolkaitsja.
Renato alustas klubikarjääri 1996. aastal kodumaa klubis Guarani. Seejärel mängis ta aastatel 2000–2004 Santoses. Aastatel 2002 ja 2004 tuli ta Santosega Brasiilia meistriks.
Suurema osa klubikarjäärist, aastatel 2004–2011, mängis ta Hispaania kõrgliiga klubis Sevilla. Sevillaga võitis ta muuhulgas kahel korral Hispaania karika, kahel korral UEFA karika ja korra UEFA Superkarika.
2011. aastal suundus ta tagasi Brasiiliasse, liitudes Botafogoga.
Santoses mängis ta taas alates 2014. aastast. Aastatel 2015 ja 2016 tuli ta Santosega São Paulo osariigi meistriks.
Ta teatas karjääri lõpetamisest 2018. aasta hooaja lõpus. Tema viimaseks mänguks jäi 24. novembril toimunud kohtumine Atlético Mineiro vastu.
Koondisekarjäär.
Debüüdi Brasiilia rahvuskoondises tegi Renato debüüdi 2003. aastal.
Ta kuulus Brasiilia koondisse 2004. aasta Copa Américal ja 2005. aasta FIFA konföderatsioonide karikaturniiril.
Kokku mängis ta Brasiilia koondises aastatel 2003–2005 27 kohtumises.
Kaidor Kahar

Kaidor Kahar (sündinud 28. jaanuaril 1980 Paides) on eesti tele- ja raadioajakirjanik.
Haridus.
Kahar on lõpetanud 1995 aastal Peetri Põhikooli, 1998 aastal Viljandi Maagümnaasiumi ja 2002 aastal Tallinna Pedagoogikaülikooli telerežii eriala.
Televisioon.
Kaidor Kahari tootedud saated
France Prešeren

France Prešeren (3. detsember 1800 Vrba, Sloveenia – 8. veebruar 1849 Kranj, Sloveenia) oli Sloveenia rahvuspoeet.
Prešereni peetakse sloveeni luule juhtkujuks, kes on saanud rohkesti tunnustust nii kodumaal kui ka mujal Euroopas. Teda peetakse ka üheks Euroopa parimaks romantismi perioodi kirjanikuks. Mõnikord kirjutatakse tema nime saksapäraselt kujul "Franz Prescheren", eriti dokumentides, mille koostamise ajal oli Sloveenia osa Austriast.
Elu ja luule.
France Prešeren sündis 1800. aastal talupoja perekonnas Sloveenias Vrba külas. Ema soovis, et pojast saaks preester, aga tulevane luuletaja tegi teistsuguse valiku. Ta õppis Viini ülikoolis filosoofiat ja hiljem õigusteadust. Pärast õigusteaduse doktori kraadi kaitsmist sai Prešeren ühte Ljubljana õigusbüroosse assistendi koha. Ta unistas oma õigusbüroost, kuid see unistus sai teoks alles 1846. aastal, kui Prešeren asus elama Kranji.
France Prešeren kirjutas luuletusi vabal ajal. Tema tuntuim teos "Sonetni venec" ("Sonetipärg") on inspireeritud Prešereni õnnetust armastusest jõuka kaupmehe tütre Julija Primici vastu (saksapäraselt "Julia Primita") ning Prešereni filoloogist ja luuletajast sõbra Matija Čopi ("Matthias Tschop") surmast.
Iga soneti viimane värss kordub järgmise soneti esimese värsina. Kõigi 14 soneti esivärsid moodustavad magistraali ehk meistersoneti, mille värsside esitähed moodustavad sõnad "Primicovi Julji" ehk "Julija Primicile" (akrostihhon).
Prešeren kirjutas lisaks sloveeni keelele ka saksa keeles. Tema kui luuletaja keelelisest andekusest annab tunnistust fakt, et Prešereni esimesed ajakirjanduses avaldatud luuletused ilmusid paralleelselt saksa ja sloveeni keeles.
Mõju Sloveenia kultuurile.
Prešereni luuletuse "Zdravljica" ("Toost") seitsmes stroof on 1991. aastast Sloveenia hümn. Prešereni surma-aastapäev 8. veebruar on sloveeni kultuuri päev, mida kutsutakse ka Prešereni päevaks. Tema pilt oli ka tuhandetolarilisel rahatähel ja on alates 2007. aastast Sloveenia kaheeurosel mündil.
Ljubljanas Prešereni väljakul asub France Prešereni ausammas, mis silmitseb väljaku teisel serval asuvat Julija Primici reljeefi.
Taurus-Littrow

Taurus-Littrow on Kuu Maa-poolse külje org, mis asub Mare Serenitatise kagunurgas. Taurus-Littrow paikneb Tauruse mäestikus ja jääb Littrow kraatrist lõunas. NASA astronaudid Eugene Cernan ja Harrison Schmitt nimetasid oru nende kahe pinnavormi järgi ning 1973. aastal kinnitas Rahvusvaheline Astronoomiaunioon selle ametlikuks nimeks.
Org koosneb peamiselt päevakivi-rikkast bretšast, mis paikneb suurtes orgu ümbritsevates mäemassiivides. Oru põhi koosneb basaldist, mis on kaetud mitmete geoloogiliste sündmuste tagajärjel tekkinud mittetervikliku regoliidikihiga.
Taurus-Littrow org oli Apollo programmi viimase mehitatud missiooni Apollo 17 maandumispaik.
Insenertehnilise teenistuse kindralleitnant

Insenertehnilise teenistuse kindralleitnant (vene keeles генерал-лейтенант инженерно-технической службы) oli NSV Liidu relvajõududes aastatel 1943–1971 kehtinud sõjaväeline auaste (alates 1951. aastast kõigi väeliikide) tehnilise teenistuse juhtivkoosseisule.
1950. aastal kaotati suurtükiväe inseneriteenistuse kindralleitnandi ja tankiväe inseneriteenistuse kindralleitnandi ning 1951. aastal lennuväe inseneriteenistuse kindralleitnandi auaste. Kõigile auastme kaotamise ajal elus olnud aukraadi omanikele anti insenertehnilise teenistuse kindralleitnandi auaste.
Insenertehnilise teenistuse kindralleitnandist kõrgem auaste on insenertehnilise teenistuse kindralpolkovniku ja madalam insenertehnilise teenistuse kindralmajori auaste.
1971. aastal insenertehnilise teenistuse kindralleitnandi auaste kaotati ja selle asemel seati sisse kindralleitnant-inseneri auaste. Kõigile auastme kaotamise ajal elus olnud aukraadi omanikele anti kindralleitnant-inseneri auaste.
West Coasti ringkond

West Coasti ringkond on Lõuna-Aafrika Vabariigi Lääne-Kapimaa provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli West Coasti ringkonna elanikest värvilisi 66,58%, mustanahalisi aafriklasi 16,36%, valgeid 15,71%, India või Aasia päritolu inimesi 0,56% ja teisi 0,79%. Afrikaani keelt pidas emakeeleks 83,67% inimesi, koosa keelt 8,58%, inglise keelt 3,98% ja sotho keelt 1,25%.
Lisa Nowak

Lisa Marie Nowak (sündinud 10. mail 1963 Washingtonis) on endine mereväelane ja NASA astronaut. Ta liitus 1985. aastal mereväega, kus õppis lenduriks. 1996. aastal valiti Nowak astronaudiks. Nowak osales juulis 2006 missioonil STS-121, kus ta vastutas süstiku ja Rahvusvahelise Kosmosejaama robotkäe juhtimise eest.
5. veebruaril 2007 vahistas politsei Nowaki kahtlustatuna inimröövikatses. Märtsis vallandati Nowak NASA-st ja saadeti tagasi mereväkke. Ta on esimene astronaut, kelle NASA on vallandanud. 2009. aastal tunnistas ta kokkuleppel prokuröriga end süüdi autosse sissemurdmises ja kallaletungis ning prokurör loobus inimröövikatse süüdistusest. Nowak kuulus mereväkke augustini 2010, mil kolmest admiralist koosnev komisjon otsustas ta auastet alandada ning mereväest erru saata.
Lathen

Lathen on vald Saksamaal Alam-Saksi liidumaal Emslandi kreisis.
Valla pindala on 38,02 km². 31. detsembril 2015 elas seal 6235 inimest. Vallas on Emslandi katseüksus, Transrapid maglev-rongide katsetuskoht.
Niederlangen

Niederlangen on vald Saksamaal Alam-Saksi liidumaal Emslandi kreisis.
Valla pindala on 29,37 km². 31. detsembril 2015 elas seal 1215 inimest.
Oberlangen

Oberlangen on vald Saksamaal Alam-Saksi liidumaal Emslandi kreisis.
Valla pindala on 22,12 km². 31. detsembril 2015 elas seal 938 inimest.
Valla territooriumil asus sõjavangilaager Stalag VI-C. Seal on kalmistu Nõukogude vangide ühishaudadega ning Poola ja Itaalia vangide üksikhaudadega.
Renkenberge

Renkenberge on vald Saksamaal Alam-Saksi liidumaal Emslandi kreisis.
Valla pindala on 18,98 km². 31. detsembril 2015 elas seal 732 inimest.
Sustrum

Sustrum on vald Saksamaal Alam-Saksi liidumaal Emslandi kreisis.
Valla pindala on 35,59 km². 31. detsembril 2015 elas seal 1291 inimest.
Bawinkel

Bawinkel on vald Saksamaal Alam-Saksi liidumaal Emslandi kreisis.
Valla pindala on 20,34 km². 31. detsembril 2015 elas seal 2407 inimest.
Gersten

Gersten on vald Saksamaal Alam-Saksi liidumaal Emslandi kreisis.
Valla pindala on 28,83 km². 31. detsembril 2015 elas seal 1224 inimest.
Handrup

Handrup on vald Saksamaal Alam-Saksi liidumaal Emslandi kreisis.
Valla pindala on 14,60 km². 31. detsembril 2015 elas seal 836 inimest.
Langen (Emsland)

Langen on vald Saksamaal Alam-Saksi liidumaal Emslandi kreisis.
Valla pindala on 33,52 km². 31. detsembril 2015 elas seal 1428 inimest.
Lengerich (Emsland)

Lengerich on vald Saksamaal Alam-Saksi liidumaal Emslandi kreisis.
Valla pindala on 31,73 km². 31. detsembril 2015 elas seal 2662 inimest. Vald paikneb umbes 15 km Lingenist idas.
Wettrup

Wettrup on vald Saksamaal Alam-Saksi liidumaal Emslandi kreisis.
Valla pindala on 13,8 km². 31. detsembril 2015 elas seal 568 inimest.
Bockhorst

Bockhorst on vald Saksamaal Alam-Saksi liidumaal Emslandi kreisis.
Valla pindala on 18,19 km². 31. detsembril 2015 elas seal 981 inimest.
Metalli tänav (Viljandi)

Metalli tänav on umbtänav Viljandis. Tänava pikkus on 270 meetrit.
Tänav ühendab Reinu teed ja Viljandi raudteejaama. Raudteejaamapoolses otsas on raudteeületuskoht jalakäijatele ja jalgratturitele, mille kaudu pääseb Vaksali tänavale.
Erkki Sarapuu

Erkki Sarapuu (sündinud 25. veebruaril 1979) on eesti saatejuht.
Ta juhtis alates 2005. aastast saadet "Kõige naljakamad koduvideod" (varasem saatejuht oli Jaagup Kreem). Alates 2012. aastast juhib ta saadet "Võimalik vaid Venemaal".
Goj

Goj (heebrea ja jidiši keeles גוי, mitmuses gojim, גוים /גויים) on Tanahis kasutatav mõiste mittejuutide kohta. 
Vanades Piibli tekstides (nagu Vana Testament) kasutati mõistet "goj" kirjeldamaks erinevaid rahvaid juutide ümber, teistesse keeltesse on "goj" tihti tõlgitud 'rahvas'. Kuna Juudamaa ümber elanud rahvad olid tavaliselt polüteistlikud, on terminit tõlgitud ka 'paganad'.
"Goj" ja "gojim" on enamasti olnud neutraalsed sõnad, kuigi vahel kasutatakse neid sõnu ka negatiivsena.
Vikerkaarega mägimaastik

„Vikerkaarega mägimaastik“ on saksa kunstniku Caspar David Friedrichi (1774–1840) teos.
Rist mägedes

„Rist mägedes“, tuntud ka kui „Tetscheni altar“, on saksa kunstniku Caspar David Friedrichi (1774–1840) teos.
Teos oli algselt mõeldud altarimaaliks krahvinna Theresia von Thun-Hohensteini perekonna kabelis Böömimaal Tetschenis (Děčín). Maali raami valmistas Friedrichi kavandi järgi saksa skulptor Christian Gottlieb Kühn.
William Anders

William Alison Anders (17. oktoober 1933 – 7. juuni 2024) oli Ameerika Ühendriikide õhuväelane, elektriinsener, NASA astronaut ja ärimees. 
Ta valiti astronaudiks 1963. aastal ning tema esimeseks ja ainsaks missiooniks jäi Apollo 8, mis oli esimene mehitatud missioon Kuu orbiidile. 
Astronaudikarjääri järel töötas Anders mitmes tehnoloogiaga seotud riigiametis, muu hulgas oli ta esimene USA tuumajärelevalvekomisjoni esimees ja hiljem ka suursaadik Norras. 
1990. aastate algul oli ta USA kaitse- ja kosmosetööstusfirma General Dynamics tegevjuht ja esimees. 
7. juunil 2024 kukkus Washingtoni osariigis San Juani saarte lähedal vette ühemootoriline õhusõiduk Beechcraft T-34 Mentor, mida 90-aastane Anders juhtis üksi. Samal päeval kinnitas tema poeg Greg Anders oma isa surma.
Ekurhuleni linnaringkond

Ekurhuleni linnaringkond on Lõuna-Aafrika Vabariigi Gautengi provintsis asuv 2. järgu haldusüksus.
Ekurhuleni linnaringkond moodustati 5. detsembril 2000.
Lõuna-Aafrika Vabariigi 2011. aasta rahvaloenduse andmetel oli Ekurhuleni linnaringkonna elanikest mustanahalisi aafriklasi 78,74%, valgeid 15,81%, värvilisi 2,70%, India või Aasia päritolu inimesi 2,14% ja teisi 0,61%. Suulu keelt pidas emakeeleks 28,81% inimesi, inglise keelt 11,99%, afrikaani keelt 11,92%, pedi keelt 11,40%, sotho keelt 10,02%, koosa keelt 8,02%, tsonga keelt 6,63%, tsvana keelt 2,87%, ndebele keelt 2,38%, venda keelt 1,53%, svaasi keelt 1,43%, viipekeelt 0,40% ja teisi keeli 2,60%.
Raudjas (perekonnanimi)

Raudjas on eesti perekonnanimi.
Perekonnanime Raudjas on pandud Kuivastu mõisas Muhu kihelkonnas Saaremaal.
1. jaanuaril 2018 sellise perekonnanimega inimesi Eestis ei ela või on neid vähem kui 5.
Saarekak

Saarekak on eesti perekonnanimi.
Perekonnanime Saarekak on pandud Kuivastu mõisas Muhu kihelkonnas Saaremaal.
1. jaanuaril 2018 sellise perekonnanimega inimesi Eestis ei ela või on neid vähem kui 5.
Huttens Grab

„Huttens Grab“ on saksa kunstniku Caspar David Friedrichi (1774–1840) teos.
Saksakulm

Saksakulm on eesti perekonnanimi.
Perekonnanime Saksakulm on pandud Kuivastu mõisas Muhu kihelkonnas Saaremaal. Nimede eestistamisel määrati Saksakulmu-nimelistele isikutele uueks perekonnanimeks Saluste. 
2018. aasta 1. jaanuari seisuga oli perekonnanimi Saksakulm Eestis 27 mehel ja 29 naisel. 2020. aasta 1. jaanuari seisuga oli perekonnanimi Saksakulm 25 mehel ja 29 naisel.